钦定古今图书集成/理学汇编/文学典/第080卷 > 萧瓌
## 钦定古今图书集成/理学汇编/文学典/第080卷 > 萧瓌

按《吉安府志》：“瓌字国器，泰和人。有诗名，善真行书，妍
媚可爱，人争慕效之，自号玉溪老人。靖康建炎间，纠
合义兵勤王，境内剧盗多所平定。以累举授泗州文
学，不赴。有诗千馀篇，名《玉溪集》。先是建炎丁未中秋，
太守方公以北客王待制、李龙图在郡，大设宴，集妓
张乐，以夸令节，托瓌作词，遂作《满庭芳》讽之，有‘且照
尊前见在，兼照沙漠征行’”之句。太守见词怅然，传示
一二贵客，皆太息泣下，遂罢会。时坐中有不悦者，会
有旨，凡宴不得用妓乐。乃大服《瓌言》。